Crantche e l' ouy ås vatches

Li crantche e l' ouy ås vatches (cancer di l' ouy, magnant må e l' ouy), c' est l' pus corant des magnants mås des rodjès biesses. Do moens dins les payis sins leucôze.

 Minêyolodjince 
I prind ås vatches di dpus d' cwatre ans. Pus ki vatche est viye, pus k' il est corant.

I n' acsût ki les vatches al blanke tiesse. Eyet les cafloreyes noeres u rodjes, s' i gn a do blanc åtoû d' l' ouy. Mins ci n' est nén a 100 åcint.

 Senes del maladeye 
I cmince so ene des påpires, ou sol troejhinme påpire, a môde d' on porea.

I crexhe tot doûçmint, so des moes, minme des anêyes. Al fén, i s' va tchôkî dins l' texhou djondrece di l' ouy.

Les poreas del dizotrinne påpire sont pus eraecinants ki les cis del dizeutrinne.Live veterinaire Merck, Merck and co, Rahway, N.J., USA, 3inme ed., 1967 p. 665

 Médyince 
I fåt côper-evoye les texhous crantcheus li pus rade possibe. Et rayi les ponts la k' ene ôte crantchoûle si vôreut ahiver.

Dins les cas k' ont moussî fond dins l' ouy, i fåt côper l' ouy evoye.

Po les biesses di cinses, l' operåcion n' è våt les poennes ki si c' est ene vatche di valeur et nén trop viye.

 Sourdant 

Categoreye:Maladeyes des bovrins
Categoreye:Crantches ås biesses
Categoreye:Crantcholodjeye